fr sv lv fr lv lv lv lv lv lv lv lv lv lv lv lt es pl lv de lv sl de lt lt lv fi lv en lv lv lv sl lv lv lv fr lv lv lv fr fr en fr en fr fr lv lv lt lv sl lv fr lv en hy en lv lv lv lv lv lv en lv lv lv en lv en lv en lv lv en lv lv lv lv lv lv lv en lv lv lv en lv ca en lv lv lv lv en lv lv en lv lv ca lv ca lv lv en en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en sl es en fr lv
Latvijas Veselības un sociālās aprūpes darbinieku arodbiedrība
29. 09 Akcija “Par Tautas Dzīvību”
14. – 15. novembra seminārs
Neļausim ignorēt mūsu cilvēktiesības uz veselības aprūpi!
Post written by lvsada_admin at 05/09/2022 11:05 } Comments Off on LVSADA streiks 27.-28. septembrī!
Post written by lvsada_admin at 05/09/2022 11:04 } Comments Off on 05.09. Preses relīze
Latvijas Veselības un sociālās aprūpes darbinieku arodbiedrība (LVSADA) pauž neizpratni par vairākiem veselības ministra Daniela Pavļuta izteikumiem politiskajā diskusijā par veselības aprūpi, ko vakar, 4. septembrī, LTV 1. kanālā vadīja žurnālists Jānis Domburs.
Vispirms, minimālās mēneša algas likmes mediķiem šīs valdības pilnvaru laikā nav paaugstinātas par 75%, kā to apgalvoja D. Pavļuts. Atbilstoši Ministru kabineta 2018. g. 18. decembra noteikumiem Nr. 851 “Noteikumi par zemāko mēnešalgu un speciālo piemaksu veselības aprūpes jomā nodarbinātajiem” (ar attiecīgiem grozījumiem), laikā no 2019. līdz 2022. gadam minimālās algas likmes ārstiem un māsām ir pieaugušas par 45%, bet māsu palīgiem – par 38%. Pie tam galvenokārt šis pieaugums ir radies, pateicoties iepriekšējās valdības virzītajiem likumdošanas grozījumiem.
Otrkārt, neatbilst patiesībai ministra apgalvojums, ka 2022. gadā darba samaksas pieaugums ārstniecības personām nepārsniedz 5% tāpēc, ka valdība tam nav piešķīrusi vairāk naudas (noprotams, ka Veselības ministrija būtu gribējusi vairāk). LVSADA atkārtoti ir aicinājusi Veselības ministriju kopīgi griezties pie valdības, lai nodrošinātu darba samaksas pieaugumu 10% apmērā. No veselības ministra tika saņemts atteikums, jo “mehānisks atalgojuma palielinājums par 10% neatbilst Veselības ministrijas veidotajai atalgojuma politikai”. Tātad Veselības ministrija ne tikai nepieprasīja vajadzīgo līdzekļu apjomu, bet spītīgi pretojās arodbiedrības aicinājumam kopīgi iesniegt attiecīgu pieprasījumu.
Turklāt jāņem vērā, ka ārstniecības personu atalgojuma konkurētspēju gan reālajā dzīvē, gan atbilstoši OECD metodikai nosaka mediķu vidējās (nevis zemākās) darba samaksas attiecība pret vidējo darba samaksu valstī. Raugoties uz valsts garantēto vidējo darba samaksu (bez Covid-19 piemaksām un līdzekļiem, kas iegūti no maksas pakalpojumiem), šajā ziņā atpalicība Latvijā joprojām ir dramatiska.
LVSADA atgādina, ka Ministru kabinets 2017. g. 7. augustā apstiprināja rīkojumu Nr. 394 “Konceptuālais ziņojums Par veselības aprūpes sistēmas reformu”. Atbilstoši rīkojumam, 2022. gadā valsts garantētajai mēneša vidējai darba samaksai bija jāsasniedz: ārstiem – 2 327 eiro, māsām, vecmātēm, ārstu palīgiem – 1 396 eiro un māsu palīgiem – 931 eiro. Realitāte, ko radījusi pašreizējā valdība: ārstiem – 1963 eiro (starpība ar solīto: mīnus 364 eiro), māsām, vecmātēm un ārstu palīgiem – 1183 eiro (starpība ar solīto: mīnus 213 eiro) un māsu palīgiem – 745 eiro (starpība ar solīto: mīnus 186 eiro).
Informāciju sagatavoja LVSADA darba koordinētāja Inga Rudzīte (tel. 67847300).
2022. gada 5. septembrī
Post written by lvsada_admin at 23/08/2022 13:48 } Comments Off on 23.08. Preses relīze
Latvijas Veselības un sociālās aprūpes darbinieku arodbiedrība (LVSADA) 2022. gada 23. augustā nosūtīja vēstuli Imunizācijas valsts padomei ar aicinājumu iesūtīt informāciju, kas pamatotu D. Zavadskas 05.08.2022. publiski paustās rekomendācijas attiecībā uz vakcināciju.
Informāciju sagatavoja LVSADA biroja administratore Vita Pluša  (tel. 67847300).
Post written by lvsada_admin at 26/07/2022 10:06 } Comments Off on 26.07. Preses relīze
Latvijas Veselības un sociālās aprūpes darbinieku arodbiedrība (LVSADA) pauž pilnu gatavību brīdinājuma streikam, kas plānots rītdien, 27. jūlijā. Pulksten 11.00 plānota arī protesta akcija pie Veselības ministrijas. Atbalstu streikam ir izteikusi gan Latvijas Ārstu biedrība, gan Latvijas Māsu asociācija.
Meklējot kompromisu, LVSADA kopš 2021. gada rudens izlīgšanas sarunās ar Veselības ministriju atkārtoti mīkstināja sākotnējās streika (kolektīva interešu strīda) prasības. No sākotnējām prasībām tika saglabāta viena:
“Ministru kabineta 28.08.2018. noteikumos Nr. 555 “Veselības aprūpes pakalpojumu organizēšanas un samaksas kārtība” 153. punktā noteiktie ārstniecības personu mēneša vidējās darba samaksas apmēri (ārstiem un funkcionālajiem speciālistiem – 1 862 euro, ārstniecības un pacientu aprūpes personām un funkcionālo speciālistu asistentiem – 1 117 euro, ārstniecības un pacientu aprūpes atbalsta personām – 745 euro) ar 2022. gada 1. jūliju tiek palielināti ne mazāk kā par 10% visām ārstniecības personām.”
Atbilstoši minētajai prasībai, valsts garantētajai vidējai darba samaksai 2022. gada otrajā pusē būtu jāsasniedz: ārstiem un funkcionālajiem speciālistiem – 2 048 (patlaban – 1 963) eiro, ārstniecības un pacientu aprūpes personām un funkcionālo speciālistu asistentiem – 1 229 (patlaban – 1 183) eiro, ārstniecības un pacientu aprūpes atbalsta personām – 820 (patlaban – 745) eiro pirms nodokļu samaksas.
LVSADA atgādina, ka Ministru kabinets 2017. g. augustā apstiprināja rīkojumu Nr. 394 “Konceptuālais ziņojums Par veselības aprūpes sistēmas reformu”. Atbilstoši rīkojumam, 2022. gadā valsts garantētajai mēneša vidējai darba samaksai bija jāsasniedz: ārstiem – 2 327 eiro, māsām, vecmātēm, ārstu palīgiem – 1 396 eiro un māsu palīgiem – 931 eiro. Kā redzams, LVSADA neprasa valdībai izpildīt rīkojumu pilnībā, bet gan piedāvā taisnīgu un saprātīgu kompromisu. Lai prasību izpildītu, nepieciešami papildus aptuveni 30 milj. eiro.
LVSADA priekšsēdētājs Valdis Keris to komentē īsi: “Veselības ministra nostāja būtībā pauž necieņu pret Ministru kabineta 2017. gadā apstiprinātajām darba samaksas garantijām veselības aprūpes nozares darbiniekiem. Tātad valdība nolēmusi vājināt valsts garantēto veselības aprūpi. No arodbiedrības viedokļa tas ir nepieņemami. No pacienta viedokļa tas ir bīstami dzīvībai.”
Informāciju sagatavoja LVSADA darba koordinētāja Inga Rudzīte (tel. 67847300).
2022. gada 26. jūlijā
Post written by lvsada_admin at 13/07/2022 10:05 } Comments Off on Aicinām piedalīties!
Par lēmumu piedalīties LVSADA protesta akcijā – streikā un/vai sapulcē pie Veselības ministrijas (Brīvības ielā 72, Rīgā), lūgums  sazināties un informēt  savu arodorganizāciju.
Post written by lvsada_admin at 04/07/2022 12:03 } Comments Off on 04.07. Preses relīze
Latvijas Veselības un sociālās aprūpes darbinieku arodbiedrība (LVSADA) 2022. gada 1. jūlijā iesniedza Rīgas domei pieteikumu par protesta akcijas rīkošanu pie Veselības ministrijas (VM). Pasākuma mērķis – Aizstāvēt veselības aprūpes nozares darbinieku ekonomiskās un profesionālās intereses. Akcijas sauklis – “Par dzīvību – Tavu un Manu!”
Pieteikums iesniegts, pamatojoties uz LVSADA padomes 21. 06.2022. lēmumu rīkot veselības nozares brīdinājuma streiku un protesta akciju pie Veselības ministrijas 2022. gada 27. jūlijā, jo diemžēl kopš 2021. gada 30. augusta, nav izdevies panākt vienošanos ar VM par kolektīva interešu strīda prasību izpildi.
Gadījumā, ja arī brīdinājuma streiks no valdības puses tiks ignorēts, tiks rīkots pilna formāta nozares streiks šī gada 27. un 28. septembrī.
Informāciju sagatavoja LVSADA arodbiedrības darba koordinētāja I. Rudzīte  (tel. 67847300).